אח"י חנית (סער 3)

אח"י חנית הייתה ספינת טילים מדגם סער 3 שפעלה בשירות חיל הים הישראלי משנת 1969 עד שנת 1988. השתתפה בין היתר בקרב לטקיה בפתיחת מלחמת יום הכיפורים.

==הספינה בשירות חיל הים==

אוניית חיל הים חנית מדגם סער 3 נבנתה בשנות ה-60 במספנות קונסטרוקסיון מקאניק דה נורמאנדי בשרבורג שבצרפת והייתה אמורה להימסר לישראל עם שאר ספינות הדגם, ואולם אמברגו הנשק שהטילה צרפת על ישראל מנע את העברת הספינות לחיל הים, בליל 24 בדצמבר 1969 הוברחו במבצע חשאי הספינות מצרפת (מבצע נועה) והובאו לישראל.
===השמדת מחבלים===
בשנים הראשונות הופעלה הספינה במשימות הגנה על חופי ישראל במטרה למנוע ממפגעים לבצע פיגועים נגד מטרות ישראליות ובאחד המקרים בליל 7 בספטמבר 1972 השמידה הספינה ספינה מחבלים שהייתה בדרכה לבצע פיגוע מול חופי לבנון על יד העיר צור. באישון לילה התפתח ויכוח בין בקר האש שטען כי זיהה מטרה במכ"ם וננעל עליה, לבין קצין הגשר האם מדובר במטרה אמיתית או בלהקת ציפורים. מפקד הספינה באותה עת, אלי רהב, הורה להתקרב למטרה, בטווח קרוב מאוד הודלק זרקור לכיוון המטרה, ווזוהתה ספינת מחבלים ו-5 חמושים עליה. המחבלים ירו בזוקה שפגעה בתורן. הספינה התרחקה מהמטרה והטביעה אותה. זו הייתה הפעם הראשונה בה הופעל תותח ה-76 מ"מ בקרב ימי בחיל הים הישראלי. למחרת התגלו גופות המחבלים ושרידי הספינה שנפלטו לחוף הלבנוני. אח"י חנית הניפו מטאטא הניצחון.

===מלחמת יום הכיפורים===

הספינה נטלה חלק פעיל במלחמת יום הכיפורים. בלילה שבין ה-6 ל-7 באוקטובר 1973 השתתפה בקרב לטקיה, שבמהלכו הותקפו מטרות בנמל לטקיה בסוריה. במהלך הקרב הצליחה אח"י חנית להטביע מקשת סורית באמצעות טיל גבריאל.

הספינה רדפה אחרי ספינת טורפדו (סט"ר) סורית שנשלחה כדי לפתות את הספינה להיכנס לטווח טילי הסטיקס הרוסים, שבהם השתמש הצבא הסורי. באותו אירוע נורו טילי סטיקס רוסיים (בזוגות) לעבר הספינה, אשר תמרנה מספר פעמים כדי לחמוק מהטילים ולהתקרב שוב עד שהטביעה את הסט"ר.

בלילה השני למלחמה עלתה הספינה על שרטון בחוף סיני. המקרה אירע עקב חוסר ערנות לרצועת החוף הנמוכה, שמי האגם אחריה מחזירים את אור הכוכבים ומטעים לחשוב כאילו הספינה בלב ים. בעת ההחפה היה מפקדה (זאב יחזקאלי) בגשר הפיקוד.. אח"י מזנק עם מפקד השייטת והמפל"ג יעקב ניצן ניסו למשוך אותה מהחוף. מאמצי החילוץ לא צלחו ונחתת נשלחה מנמל אשדוד לסייע. גם מאמצים אלו לא צלחו. הספינה חולצה על ידי גוררת מגויסת "עוזיה", שהגיעה מנמל אשדוד.

לאחר תיקון מהיר במספנת חיל הים קיבל סרן אודי אראל את הפיקוד על אח"י חנית.

ב-16 באוקטובר 1973 השתתפה הספינה בהפגזת תותח 76 מ"מ על טנקים מצריים על רצועת החוף שממזרח לפורט סעיד במטרה לסייע למוצב "בודפשט".

בלילה שבין 19 ל-20 באוקטובר פעלה הספינה בפיקוד אלי רהב להמשך הלחץ בחוף הסורי. הפעילות נעשתה בזוג, יחד עם אח"י געש (סער 3) בפיקוד אריה שפר. הספינות הפגיזו גשר על נחל אל-אברש ונענו באש מתותחי החוף הסוריים.

בליל 22–23 באוקטובר 1973 בוצעה הפגזה חוזרת של מתקני הדלק בבניאס. התפתח קרב מול תותחי 130 מ"מ בחוף וסטי"לים סורים שיצאו מטרטוס ולטקיה.

===לאחר מלחמת יום הכיפורים===
האונייה "אדי" החשודה כנושאית מחבלים נעצרה בים ומובאית לחיפה בליווי אח"י חנית (סער 3) 13 ביוני 1982.
בשנת 1982 נטלה הספינה חלק במלחמת לבנון הראשונה והשתתפה בין היתר בהנחתת הכוחות לביירות. הספינה השתתפה בעצירת האנייה "אדי" שנחשדה בהשטת מחבלים. וליוותה אותה לנמל חיפה.

בשנת 1988, עם גמר שירותה בחיל הים הישראלי, נמכרה הספינה לחיל הים של צ'ילה וקיבלה את שמה החדש LSG-1624 - Iquique.

== מפקדי הספינה ==
{|border="1" align="center""| class="wikitable mw-collapsible mw-collapsed"
| colspan="6" |מפקדי אח"י חנית
|+
|-
|דרגה ושם||תקופת הפיקוד||הערות||תמונה
|-
|גדי בן זאב ||דצמבר 1969 - יוני 1970|| יציאה עם ספינות שרבורג|-
| אפרים אשד || עד דצמבר 1972|| |-
|אלי לוי||ינואר עד ספטמבר 1973||כמפקד פלגה 33|-
|אלי רהב||ספטמבר 1973||השמדת סירת מחבלים|-
|זאב יחזקאלי ||ספטמבר עד אוקטובר 1973|| קרב לטקיה והחפת הספינה בברדאוויל||
|-
|אהוד אראל|| 8 באוקטובר 1973 עד 26 ביוני 1974 ||מפקד במלחמה |-
|אבי שחף || 1976 עד דצמבר 1977 || |-
|שלמה עופר||דצמבר 1977 עד אפריל 1979|| ראשונה במבחני הכשירות ווביקורת מטה ב-1978|-

|מרדכי מיכאלי||1 ביולי עד 30 בספטמבר 1979|| |-
|שמואל נואה || 1979 - 1981 ||מעבר לפלגה 31 באשדוד|-
|מיקי גנור|| 1982 ||מלחמת שלום הגליל|-
|יהודה שחר|| 82-83 || |-
|שלמה פרומר|| 1984 || ||שמאל
|-
|עובד יושע || 1985 - 1986|| |-
|עידו לדרר|| || ||
|-
|אילן בן גיגי|| || |-
| לוי שאפט|| || |-
|}

==גלריה==
<gallery>
File:LaunchingINSChanit14101969.jpg|השקת אח"י חנית (סער 3) בשרבורג 14 באוקטובר 1969.
קובץ:PikiWiki Israel 34513 Israel Defense Forces.jpg|ספינות שרבורג אח"י חרב (סער 3) (בפיקוד רס"ן חיים שקד ואח"י חנית (סער 3) בפיקוד רס"ן גדי בן זאב, מתודלקות יחדיו.
קובץ:צוות (חלקי) אח"י חנית (סער 3) (1972).png|חלק מאנשי צוות אח"י חנית (סער 3) על סיפון הספינה (1972).
File:CrewINSHANIT1972.jpg|צוות אח"י חנית בפיקוד אפי אשד, 1972.
</gallery>

==קישורים חיצוניים==

* רנן שור, [https://maarchotyamhome.files.wordpress.com/2019/08/bamahane1972.pdf מטח הבזק סוף קרב היתקלות שבו הוטבעה סירת מחבלים על ידי ספינת טילים], במחנה, 22 בנובמבר 1972.
* מתן מלמד, [https://web.archive.org/web/20160701114342/http://www.navy.idf.il/1132-8434-he/Navy.aspx מפליגים אל העבר], באתר חיל הים, 23 במאי 2013
==ביאורים==

ח